# Manuela Barreiro Pico

Manuela Barreiro Pico (Viveiro, 5 de juliol de 1877 - Madrid, 29 de gener de 1953) va ser una farmacèutica espanyola, primera dona llicenciada per la Universitat de Santiago de Compostela el 1900 i primera farmacèutica de Galícia.

## Trajectòria

Poc després de néixer, la seva família es va traslladar a Ribadeo, localitat també situada a la província gallega de Lugo, on va fer la primària. Al 1896 fou la primera dona a acabar el batxillerat a Galícia, que cursà entre els Instituts d'Ensenyament Mitjà de Tapia de Casariego (Asturias) i el de Ribadeo (Lugo. També fou la primera a matricular-se a la Universitat de Santiago de Compostel·la, per a la qual cosa feia falta demanar permís al Ministeri, que era concedit si els catedràtics garantien l'ordre de la classe. I laa primera a llicenciar-s'hi en Farmàcia (1900; títol datat el 1901).
La idea d'una dona dedicant-se a qualsevol disciplina científica tenia moltes reticènciesː
   «Perden el temps, els diners i alguna cosa més, que sempre va constituir la millor aurèola de les dames, les famílies que tenen el mal gust de destinar les seves filles al maneig del bisturí i els treballs de laboratori. La figura de la dona té un altre marc i ha de respirar un altre ambient.»
Malgrat això, va continuar endavant amb la seva intenció d'estudiar. Després de llicenciar-se, calia tornar a sol·licitar, de manera raonada, que se li permetés exercir la professió i va adreçar una petició al Ministeri d'Instrucció Pública i Belles Arts en què argumentava que «la seva suficiència en els estudis realitzats han d'habilitar-la per a l'exercici d'una professió que sempre va considerar pròpia del seu sexe i amb què pretén trobar ocupació útil per a si i per a la societat». I així li fou concedida «l'autorització per exercir la professió de farmacèutic [sic]». El 1903 va obrir la seva farmàcia a Ribadeo, la Farmacia Moderna, a l'actual carrer de Rodríguez Murias, que va romandre oberta fins a 1933 —ella es va jubilar el 1931.

## Memòria

Actualment, un carrer de Ribadeo porta el nom de Manuela Barreiro.

## Referències

* ↑ «Manuela Antonia Barreiro Pico» (en castellà). Mujeres con Ciencia, 01-10-2017. [Consulta: 3 octubre 2022].
* 1 2 Fernández García, I. (2017): Manuela Barreiro Pico. Ribadense destacada. 1ª Licenciada en Farmacia de Galicia (1900). Diputación de Lugo.
* 1 2 3 Flecha, Consuelo. Las primeras universitarias en España, 1872-1910 (en castellà). Narcea Ediciones, 1996-10-04, pàg. 231. ISBN 978-84-277-1159-4.
* 1 2 «Un grupo de ribadenses homenaxea o luns á ribadense Manuela Barreiro Pico, primeira muller farmacéutica de Galicia». , 17-06-2017.
* 1 2 AAVV ««Con tódolos permisos. A primeira universitaria galega: Manuela A. Barreiro Pico»». XXXI Congreso de ENCIGA, Lalín, 11-2018. ISSN: 0214-7807 [Consulta: 26 març 2019].
* ↑ Claramunt Valles. Mujeres en ciencia y tecnología. UNED Tema 3.
* 1 2 «"Perde o tempo quen ten o mal gusto de enviar á súa filla ao laboratorio"» (en gallec). GCiencia, 06-03-2018. [Consulta: 3 maig 2022].
* ↑ «Mulleres que abriron camiño nas aulas e laboratorios da USC» (en gallec). USC, Universidade de Santiago de Compostela, 10-02-2017. [Consulta: 3 maig 2022].

## Bibliografia

* Fernández García, Mª Isabel. Manuela Barreiro Pico. Ribadense destacada. 1ª Licenciada en Farmacia de Galicia (1900). Lugo: Deputación Provincial. ISBN 978-84-697-4468-0.
* Marco. Dicionario de Mulleres Galegas [Das orixes a 1975]. Edicións A Nosa Terra. ISBN 978-84-8341-146-9.